ਖਮਾਣੋਂ, 30 ਅਕਤੂਬਰ
ਵਿੱਦਿਆ ਭਾਰਤੀ ਅਖਿਲ ਭਾਰਤੀ ਫੈਨਸਿੰਗ ਖੇਡ ਮੁਕਾਬਲੇ (ਰਾਸ਼ਟਰੀ ਪੱਧਰੀ ਮੁਕਾਬਲੇ) ਸਰਵਹਿੱਤਕਾਰੀ ਵਿੱਦਿਆ ਮੰਦਿਰ ਬਰਨਾਲਾ ਵਿਚ ਸਮਾਪਤ ਹੋਏ। ਇਨ੍ਹਾਂ ਮੁਕਾਬਲਿਆਂ ਦੌਰਾਨ ਸਰਵਹਿਤਕਾਰੀ ਵਿੱਦਿਆ ਮੰਦਿਰ ਖਮਾਣੋਂ ਦੇ ਤਲਵਾਰਵਾਜ਼ਾਂ ਨੇ ਵਧੀਆ ਪਰਦਰਸ਼ਨ ਕਰਦੇ ਹੋਏ 14 ਸਾਲ, 17 ਅਤੇ 19 ਸਾਲ ਦੇ ਲੜਕੇ ਲੜਕੀਆਂ ਨੇ 35 ਸੋਨ ਤਮਗੇ, 11 ਸਿਲਵਰ ਅਤੇ 8 ਕਾਂਸੇ ਦੇ ਕੁੱਲ 64 ਮੈਡਲ ਪ੍ਰਾਪਤ ਕਰਕੇ ਰਿਕਾਰਡ ਕਾਇਮ ਕੀਤਾ। ਸਪੋਰਟਸ ਡਾਇਰੈਕਟਰ ਤ੍ਰਿਲੋਚਨ ਸਿੰਘ ਡੋਗਰਾ ਨੇ ਕੰਪੀਟੀਸ਼ਨ ਡਾਇਰੈਕਟਰ, ਕੋਚ ਵਜੋਂ ਸਰਬਜੀਤ ਸਿੰਘ ਅਤੇ ਫੈਨਸਿੰਗ ਕੋਚ ਹਰਪ੍ਰੀਤ ਕੌਰ ਨੇ ਬਤੌਰ ਟੈਕਨੀਕਲ ਆਫਿਸ਼ੀਅਲ ਰੈਫਰੀ ਦੀ ਸੇਵਾ ਨਿਭਾਈ।
ਫੈਨਸਿੰਗ ਮੁਕਾਬਲੇ ਵਿੱਚ 19 ਸਾਲ ਲੜਕੇ ਫੁਆਇਲ ਈਵੈਂਟ ਵਿੱਚ ਅਰਸ਼ਵੀਰ ਸਿੰਘ ਨੇ ਟੀਮ ਅਤੇ ਵਿਅਕਤੀਗਤ ਮੁਕਾਬਲੇ ਵਿੱਚ ਦੋ ਗੋਲਡ ਮੈਡਲ ਜਿੱਤੇ। ਗੁਰਤੋਜ ਸਿੰਘ ਨੇ ਇਕ ਗੋਲਡ ਅਤੇ ਇਕ ਸਿਲਵਰ ਮੈਡਲ ਜਿੱਤੇ। ਗੁਰਕੋਮਲ ਸਿੰਘ ਇਕ ਗੋਲਡ ਅਤੇ ਇਕ ਕਾਂਸੇ ਦਾ ਤਗਮਾ ਜਿੱਤ ਕੇ ਇਸ ਈਵੈਂਟ ’ਚ ਸਰਵੋਤਮ ਰਹੇ। ਇੱਪੀਈਵੈਂਟ ਮੁਕਾਬਲੇ ਵਿੱਚ ਤਰਸ਼ਵੀਰ ਸਿੰਘ ਨੇ ਗੋਲਡ, ਗੁਰਜੋਤ ਸਿੰਘ ਨੇ ਸਿਲਵਰ ਅਤੇ ਅਰਸ਼ਵੀਰ ਸਿੰਘ ਨੇ ਕਾਂਸੇ ਦੇ ਤਗ਼ਮੇ ਜਿੱਤੇ। ਸੈਬਰ ਮੁਕਾਬਲੇ ਵਿੱਚ ਗੁਰਜੀਤ ਸਿੰਘ ਨੇ ਟੀਮ ਅਤੇ ਵਿਅਕਤੀਗਤ ਮੁਕਾਬਲੇ ਵਿੱਚ ਦੋ ਸੋਨ ਤਮਗੇ ਜਿੱਤੇ। ਤਰਸ਼ਵੀਰ ਸਿੰਘ ਨੇ ਇੱਕ ਚਾਂਦੀ ਅਤੇ ਇਕ ਸੋਨ ਤਗਮਾ ਜਿੱਤਿਆ। ਅਰਸ਼ਦੀਪ ਸਿੰਘ ਅਤੇ ਕਰਨਵੀਰ ਸਿੰਘ ਨੇ ਵੀ ਜੁਆਂਇੰਟ ਕਾਂਸੇ ਦੇ ਤਮਗੇ ਪ੍ਰਾਪਤ ਕੀਤੇ। 17 ਸਾਲ ਲੜਕੇ ਵਿੱਚ ਫੁਆਇਲ ਮੁਕਾਬਲੇ ਵਿੱਚ ਜਸਕੁੰਵਰ ਸਿੰਘ ਨੇ ਫੁਆਇਲ ਟੀਮ ਅਤੇ ਫੁਆਇਲ ਵਿਅਕਤੀਗਤ ਮੁਕਾਬਲੇ ਵਿੱਚ ਦੋ ਸੋਨ ਤਗਮੇ ਜਿੱਤੇ। 17 ਸਾਲ ਲੜਕੀਆਂ ਵਿੱਚ ਅਮਨਜੋਤ ਕੌਰ ਨੇ ਇੱਪੀ ਵਿਅਕਤੀਗਤ ਮੁਕਾਬਲੇ ਵਿੱਚ ਇਕ ਸੋਨ ਅਤੇ ਇਕ ਚਾਂਦੀ ਦੇ ਤਗਮੇ ਜਿੱਤੇ। ਸੈਬਰ ਵਿਅਕਤੀਗਤ ਮੁਕਾਬਲੇ ਵਿੱਚ ਪਲਕ ਨੇ ਸੋਨ ਤਗਮੇ ਜਿੱਤੇ। 14 ਸਾਲ ਲੜਕੀਆਂ ਫੁਆਇਲ ਵਿੱਚ ਮਹਿਕਪ੍ਰੀਤ ਕੌਰ ਨੇ ਦੋ ਤਗਮੇ ਜਿੱਤੇ। ਕਸਕ ਸਾਹੀ ਨੇ ਇਕ ਸੋਨ ਤੇ ਇਕ ਚਾਂਦੀ ਦਾ ਤਗਮਾ ਜਿੱਤਿਆ। ਇੱਪੀ ਮੁਕਾਬਲਿਆਂ ਵਿਚ ਮਹਿਕਪ੍ਰੀਤ ਕੌਰ ਨੇ ਵਿਅਕਤੀਗਤ ਮੁਕਾਬਲੇ ਵਿੱਚ ਇੱਕ ਸੋਨ ਅਤੇ ਕਸਕ ਸਾਹੀ ਨੇ ਦੋ ਚਾਂਦੀ ਦੇ ਤਗਮੇ ਜਿੱਤੇ। ਸੈਬਰ ਮੁਕਾਬਲਿਆਂ ਵਿੱਚ ਰੁਪਿੰਦਰ ਕੌਰ ਨੇ ਸੋਨ ਤਗਮਾ ਪ੍ਰਾਪਤ ਕੀਤਾ। ਸਿਮਰਪ੍ਰੀਤ ਕੌਰ ਨੇ ਕਾਂਸੇ ਦਾ ਤਗਮਾ ਜਿੱਤਿਆ।
ਪ੍ਰਿੰਸੀਪਲ ਐਸਐਸ ਬਰਾੜ ਨੇ ਇਨ੍ਹਾਂ ਪ੍ਰਾਪਤੀਆਂ ਲਈ ਖਿਡਾਰੀਆਂ ਸਣੇ ਸਪੋਰਟਸ ਅਤੇ ਫਿਜੀਕਲ ਐਜੂਕੇਸ਼ਨ ਸਟਾਫ ਦੀ ਸ਼ਲਾਘਾ ਕੀਤੀ।

ਅਰਸ਼ਵੀਰ ਸਿੰਘ ਦੀਆਂ ਪ੍ਰਾਪਤੀਆਂ ਕੀ ਸਨ?
ਤਲਵਾਰਬਾਜ਼ੀ ਮੁਕਾਬਲੇ ਵਿੱਚ ਅਰਸ਼ਵੀਰ ਸਿੰਘ ਨੇ 19 ਸਾਲਾ ਲੜਕੇ ਦੇ ਫੁਆਇਲ ਮੁਕਾਬਲੇ ਵਿੱਚ ਟੀਮ ਅਤੇ ਵਿਅਕਤੀਗਤ ਮੁਕਾਬਲੇ ਵਿੱਚ ਦੋ ਸੋਨ ਤਗਮੇ ਜਿੱਤੇ।
